**Molėtų rajono savivaldybės taryba**

**SPRENDIMAS**

**DĖL PAKEISTŲ MOLĖTŲ r. švietimo pagalbos tarnybos NUOSTATŲ PATVIRTINIMO**

2024 m. balandžio    d. Nr. B68-

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, 16 straipsnio 1 dalimi, Lietuvos Respublikos biudžetinių įstaigų įstatymo 7 straipsnio 2 ir 6 dalimis, Molėtų rajono savivaldybės mero 2024 m. balandžio 16 d. potvarkiu Nr. B3-310 „Dėl teikimo tvirtinti Molėtų rajono savivaldybės švietimo ir kultūros biudžetinių įstaigų nuostatus“,

Molėtų rajono savivaldybės taryba nusprendžia:

1. Patvirtinti pakeistus Molėtų r. švietimo pagalbos tarnybos nuostatus (pridedama).

2. Įgalioti Almą Vidžiūnienę, Molėtų r. švietimo pagalbos tarnybos metodininkę, laikinai einančią direktoriaus pareigas, pasirašyti patvirtintus nuostatus ir per 14 dienų įregistruoti juos Juridinių asmenų registre įstatymų nustatyta tvarka.

3. Pripažinti netekusiu galios Molėtų rajono savivaldybės tarybos 2022 m. balandžio 28 d. sprendimo Nr. B1-99 „Dėl Molėtų r. švietimo pagalbos tarnybos nuostatų patvirtinimo“ 1 punktą nuo šiuo sprendimu patvirtintų nuostatų įregistravimo Juridinių asmenų registre dienos.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, LT-33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras